CELEX: 32012D0705(01)
Language: hu
Date: 2012-07-04 00:00:00
Title: A Bizottság végrehajtási határozata ( 2012. július 4. ) az Európai Unió információs politikájával és a nemzetközi szervezetek támogatásával, a 882/2004/EK rendelet alkalmazásának biztosításához szükséges több intézkedéssel és az összehangolt európai állatjóléti hálózatra irányuló kísérleti projekttel kapcsolatban az állategészségügy területén végzett tevékenységekhez nyújtott 2012. évi finanszírozásról

5.7.2012   
            
            
               HU
            
            
               Az Európai Unió Hivatalos Lapja
            
            
               C 197/8
            
         A BIZOTTSÁG VÉGREHAJTÁSI HATÁROZATA
   (2012. július 4.)
   az Európai Unió információs politikájával és a nemzetközi szervezetek támogatásával, a 882/2004/EK rendelet alkalmazásának biztosításához szükséges több intézkedéssel és az összehangolt európai állatjóléti hálózatra irányuló kísérleti projekttel kapcsolatban az állategészségügy területén végzett tevékenységekhez nyújtott 2012. évi finanszírozásról
   2012/C 197/04
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) (a továbbiakban: költségvetési rendelet) és különösen annak 49. cikke (6) bekezdésének a) pontjára és 75. cikkére,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (2) és különösen annak 20., 23. és 27. cikkére,
   tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (3) és különösen annak 66. cikke (1) bekezdésének c) pontjára,
   mivel:
   
               (1)
            
            
               A költségvetési rendelet 75. cikkének és a végrehajtási szabályok 90. cikke (1) bekezdésének megfelelően az intézmény vagy az intézmény által ráruházott hatáskörökkel rendelkező hatóságok által elfogadott finanszírozási határozatnak – amely meghatározza a költségvetésből fedezett kiadásokkal járó tevékenység lényeges elemeit – meg kell előznie az Európai Unió költségvetéséből a kiadásokra vállalt kötelezettségeket.
            
         
               (2)
            
            
               Az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (4) (a továbbiakban: végrehajtási szabályok) meghatározza, hogy milyen részletezés mellett tekintendő elégségesnek a költségvetési határozatban meghatározott keretrendszer leírása.
            
         
               (3)
            
            
               A költségvetési rendelet 110. cikke szerint a támogatásokra éves munkaprogramot kell elfogadni.
            
         
               (4)
            
            
               Az állategészségügy területén az információs politikával, a nemzetközi szervezetek támogatásával és az állat-egészségügyi eljárások számítógépesítésével kapcsolatos uniós tevékenységekhez munkaprogramot kell kidolgozni.
            
         
               (5)
            
            
               Mivel a mellékletekben szereplő munkaprogram a 2342/2002/EK, Euratom bizottsági rendelet 90. cikkének (2) és (3) bekezdése értelmében megfelelően részletezett keretrendszernek tekintendő, ez a határozat a támogatásokra és a beszerzésekre vonatkozó munkaprogramban meghatározott kiadások tekintetében finanszírozási határozatnak minősül.
            
         
               (6)
            
            
               A 2009/470/EK határozat 22. cikke értelmében az Unió segítséget nyújthat a tagállamoknak és a nemzetközi szervezeteknek az Unió állat-egészségügyi jogszabályainak és az azokkal kapcsolatos oktatásnak és képzésnek a továbbfejlesztéséhez szükséges műszaki és tudományos intézkedések végrehajtásában, vagy végrehajthatja ezeket.
            
         
               (7)
            
            
               A 2009/470/EK határozat 19. cikke úgy rendelkezik, hogy az Unió pénzügyi hozzájárulást nyújt az állategészségügy, az állatjólét, valamint az állati eredetű termékek élelmiszer-biztonságának területére vonatkozó információs politika létrehozásához, az állatjólét területére vonatkozó jogszabályok előkészítéséhez és kidolgozásához szükséges tanulmányok elkészítését is beleértve.
            
         
               (8)
            
            
               A 2009/470/EK határozat 19. cikke a) bekezdésének i. pontja előírja, hogy az Unió pénzügyi hozzájárulást nyújt az állategészségügyre, az állatjólétre és az állati eredetű termékek élelmiszer-biztonságára vonatkozó uniós jogszabályokkal kapcsolatos valamennyi információ összegyűjtéséhez és tárolásához.
            
         
               (9)
            
            
               Ahhoz, hogy az állat-egészségügyi jogszabályok interaktív adatbázisa (Vetlex), amelyet eredetileg a tagjelölt országok, a potenciális tagjelölt országok és az európai szomszédságpolitikai kezdeményezésben érintett országok számára hoztak létre, minden tagállam számára elérhető legyen, pénzügyi hozzájárulásra van szükség.
            
         
               (10)
            
            
               Az elmúlt években olyan kommunikációs intézkedéseket vezettek be, melyek célja, hogy az állat-egészségügyi kérdések, illetve az állat-egészségügyi stratégia elvei eljussanak az érdekelt felekhez, szervezetekhez és a társadalom egészéhez. Helyénvaló, hogy e kommunikációs tevékenységek, ideértve a horizontális szintűeket is, 2012-ben is folytatódjanak.
            
         
               (11)
            
            
               A 2009/470/EK tanácsi határozat 27. cikke úgy rendelkezik, hogy uniós pénzügyi hozzájárulást kell biztosítani a nemzeti felszámolási/felügyeleti programok végrehajtásához. A Bizottság megvizsgálja ezen programokat az említett cikk alapján. Ezen kívül a 2013-ra benyújtott programokat egy külön, külső technikai segítségnyújtás eszközének keretében előzetesen is értékelni fogják.
            
         
               (12)
            
            
               A 882/2004/EK rendelet különösen az alábbiakat célzó szabályok betartásának ellenőrzésére szolgáló hatósági ellenőrzések végzésére vonatkozó szabályokat állapítja meg: az embereket és az állatokat közvetlenül vagy a környezeten keresztül fenyegető kockázatok megelőzése, megszüntetése vagy elfogadható mértékűre csökkentése; tisztességes gyakorlat garantálása a takarmány- és élelmiszerkereskedelemben, és a fogyasztók védelme, ezen belül a takarmányok és élelmiszerek címkézése és a fogyasztók tájékoztatásának egyéb formái.
            
         
               (13)
            
            
               A 882/2004/EK rendelet 66. cikke (1) bekezdésének c) pontja szerint az e rendelet alkalmazásának biztosításához szükséges egyéb intézkedések finanszírozásához kapcsolódó előirányzatokat a költségvetési eljárás keretében minden évben jóvá kell hagyni. A 66. cikkben említett intézkedések közé tartozik különösen a vizsgálatok szervezése, az információk közzététele, valamint találkozók és konferenciák szervezése.
            
         
               (14)
            
            
               Az Élelmiszerügyi és Állategészségügyi Hivatalnak az élelmiszerekkel érintkezésbe kerülő anyagokkal kapcsolatban a 2007–2011. években elvégzett hivatalos tagállami vizsgálatokról kiadott jelentései rámutattak néhány hiányosságra. Hiányosságokat találtak különösen az általános biztonsági követelmények és a helyes előállítási gyakorlatok végrehajthatóságát illetően azon területeken, ahol nem került sor külön uniós intézkedések elfogadására („nem harmonizált területek”). Ezért 2012-re egy tanulmány elkészítését tervezik annak feltárására, hogy milyen mértékű és milyen konkrét rendelkezésekre lenne szükség ahhoz, hogy javuljon uniós szinten az általános biztonsági követelmények végrehajthatósága, valamint hogy adatokat lehessen szolgáltatni ezek gazdasági, társadalmi és környezeti hatásáról (ideértve az adminisztratív akadályokat is).
            
         
               (15)
            
            
               Az élelmiszerre és takarmányra vonatkozó ellenőrzéssel kapcsolatos kommunikációs intézkedések nem minden esetben köthetők egy konkrét témához. Ezért indokolt bizonyos forrásokat előirányozni az ezekhez kapcsolódó, horizontális kommunikációs intézkedésekre.
            
         
               (16)
            
            
               Az élelmiszerlánc egészét tekintve egy sor kockázati tényező veszélyezteti, hogy biztonságos és egészséges élelmiszer kerüljön az európai fogyasztókhoz. A 2012-re tervezett tanulmány célja, hogy azonosítsa ezeket a kockázatokat az élelmiszerláncon belül, dolgozzon ki a jövőre vonatkozó, lehetséges forgatókönyveket, értékelje ezeket, és határozza meg az ezekre adandó szakpolitikai válaszokat.
            
         
               (17)
            
            
               Az Európai Unió működéséről szóló szerződés (5) 13. cikke előírja, hogy az Uniónak és a tagállamoknak bizonyos uniós politikák kialakítása és végrehajtása során teljes mértékben figyelembe kell venniük az állatok mint érző lények kíméletére vonatkozó követelményeket. Ezért támogatást kell nyújtani egy olyan kísérleti projektnek, amely hozzájárul ahhoz, hogy a tagállamok és az érdekelt felek segítséget kapjanak az uniós állatjóléti szabályok végrehajtásához.
            
         
               (18)
            
            
               Az állatok leölésük során való védelméről szóló, 2009. szeptember 24-i 1099/2009/EK tanácsi rendelet (6) 20. cikke előírja a tagállamok számára, hogy tudományos, műszaki és oktatási szakértelem nyújtása révén biztosítsanak tudományos támogatást a hatáskörrel rendelkező hatóságok számára az állatjóléti jogszabályok végrehajtásának megkönnyítése érdekében. Indokoltnak tűnik felállítani egy olyan kísérleti projektet a 1099/2009/EK rendelet 2013. előtti végrehajtásához biztosítandó nemzeti technikai támogatások közötti jobb koordináció érdekében.
            
         
               (19)
            
            
               A Bizottság közleménye az Európai Parlamentnek, a Tanácsnak és a Gazdasági és Szociális Bizottságnak az állatok védelmére és az állatjólétre vonatkozó európai uniós stratégiáról (2012–2015) (7) is felveti a referenciaközpontok európai hálózatának létrehozásának lehetőségét a célból, hogy az illetékes hatóságok következetes és egységes technikai tájékoztatást kapjanak az uniós jogszabályok végrehajtásának módjáról, különösen az eredményalapú állatjóléti mutatók tekintetében. Ezért indokolt, hogy az Unió támogasson egy olyan kísérleti projektet, amely által értékelni lehet egy ilyen hálózat megvalósíthatóságát és hatékonyságát még mielőtt új jogszabályok javaslatára sor kerülne.
            
         
               (20)
            
            
               A kísérleti projektre indokolt uniós pénzügyi támogatást biztosítani. Az Európai Unió 2012. évi általános költségvetéséből a költségvetési hatóság 1 000 000 EUR összeget különített el egy koordinált európai állatjóléti hálózatra irányuló kísérleti projektre.
            
         
               (21)
            
            
               E finanszírozási határozat hatálya a költségvetési rendelet 83. cikkének és a végrehajtási szabályok 106. cikke (5) bekezdésének alapján fizetendő késedelmi kamatra is kiterjedhet.
            
         
               (22)
            
            
               E határozat alkalmazásában indokolt a „lényeges változtatás” kifejezést a végrehajtási szabályok 90. cikke (4) bekezdése értelmében meghatározni.
            
         
               (23)
            
            
               Az e határozatban előírt intézkedések összhangban vannak az Élelmiszerlánc és Állategészségügyi Állandó Bizottság véleményével,
            
         A KÖVETKEZŐKÉPPEN HATÁROZOTT:
   
      I.   CÍM
   
   
      A 2009/470/EK tanácsi határozat végrehajtására vonatkozó munkaprogram
   
   1. cikk
   Az I. mellékletben foglalt, a 2009/470/EK tanácsi határozat 20., 23. és 27. cikkének végrehajtását szolgáló éves munkaprogram elfogadásra kerül.
   2. cikk
   A program végrehajtására ezen a cím alatt engedélyezett hozzájárulás maximális összege 3 254 600 EUR, amelyet az Európai Unió 2012. évi általános költségvetésének 17 04 02 01 költségvetési tételéből kell finanszírozni.
   3. cikk
   Az I. melléklet 2. pontjával kapcsolatos feladatok költségvetési végrehajtására – az elszámolási, audit-, belső ellenőrzési és beszerzési eljárásaiban nemzetközileg elfogadott szabványokkal egyenértékű garanciákat kínáló szabványokat alkalmazó – alábbi nemzetközi szervezet kérhető fel: Nemzetközi Állatjárványügyi Hivatal (OIE).
   
      II.   CÍM
   
   
      A 882/2004/EK tanácsi rendelet végrehajtására vonatkozó munkaprogram
   
   4. cikk
   A 66. cikk (1) bekezdése c) pontjának végrehajtására vonatkozó, a II. mellékletben foglalt éves munkaprogram elfogadásra kerül.
   5. cikk
   A program végrehajtására ezen a cím alatt engedélyezett hozzájárulás maximális összege 277 650 EUR, amelyet az Európai Unió 2012. évi általános költségvetésének 17 04 07 01 költségvetési tételéből kell finanszírozni.
   
      III.   CÍM
   
   
      Az összehangolt európai állatjóléti hálózatra irányuló kísérleti projekt
   
   6. cikk
   A III. mellékletben foglalt kísérleti projekt elfogadásra kerül.
   7. cikk
   A kísérleti projekt végrehajtására ezen a cím alatt engedélyezett hozzájárulás maximális összege 1 000 000 EUR, amelyet az Európai Unió 2012. évi általános költségvetésének 17 04 01 02 költségvetési tételéből kell finanszírozni.
   
      IV.   CÍM
   
   
      Általános rendelkezések
   
   8. cikk
   Az I., II., és a III. címben foglalt munkaprogramok a költségvetési rendelet 75. cikke értelmében finanszírozási határozatnak minősülnek.
   9. cikk
   1.   Az engedélyezésre jogosult tisztviselő a hatékony és eredményes pénzgazdálkodás, valamint az arányosság elvével összhangban valamennyi címmel kapcsolatban változtatásokat fogadhat el, amennyiben azok a 2342/2002/EK, Euratom rendelet 90. cikkének (4) bekezdése értelmében nem minősülnek lényeges változtatásnak.
   2.   Az egyes munkaprogramok körébe tartozó tevékenységekhez kapcsolódó – az e határozat 2. , 5. és 7. cikkében meghatározott – maximális hozzájárulás 10 %-át meg nem haladó változtatások a 2342/2002/EK, Euratom rendelet 90. cikkének (4) bekezdése értelmében nem tekintendők lényeges változtatásnak, amennyiben nem befolyásolják jelentős mértékben a munkaprogramok jellegét és célkitűzéseit.
   10. cikk
   A 2., 5. és 7. cikkben említett előirányzatok késedelmi kamatok megfizetését is magukban foglalhatják.
   11. cikk
   Ennek a határozatnak a felhatalmazás által engedélyezésre jogosult tisztviselők a címzettjei.
   
      Kelt Brüsszelben, 2012. július 4-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 248., 2002.9.16., 1. o.
   
      (2)  HL L 155., 2009.6.18., 30. o.
   
      (3)  HL L 165., 2004.4.30., 1. o.; helyesbített változat: HL L 191., 2004.5.28., 1. o.
   
      (4)  HL L 357., 2002.12.31., 1. o.
   
      (5)  HL C 83., 2010.3.30., 47. o.
   
      (6)  HL L 303., 2009.11.18., 1. o.
   
      (7)  COM(2012) 6 végleges.
   
      I. MELLÉKLET
      
         Az állat-egészségügyi kiadásokról szóló 2009/470/EK tanácsi határozat és különösen annak 20., 23. és 27. cikke – 2012. évi munkaprogram
      
      1.   Bevezetés
      
      Ez a program hat fő tárgykört foglal magában a 2012. évre. Az állat-egészségügyi kiadásokról szóló, 2009. május 25-i 2009/470/EK tanácsi határozatban foglalt célkitűzések alapján a költségvetés elosztása és a fő tevékenységek a következők:
      
                  —
               
               
                  közös irányítás keretében végrehajtott támogatások (2. pont):
                  
                              —
                           
                           
                              Uniós pénzügyi hozzájárulás világkonferenciák szervezésére az állatjólét, az antimikrobiális rezisztencia és az állat-egészségügyi hatósági szervek tárgyában; egy regionális konferencia az állatjólét témájában, továbbá regionális szemináriumok új OIE-küldöttek számára, valamint az európai állat-egészségügyi termékekkel, állatjóléttel és a vízi állatok egészségével foglalkozó kapcsolattartó pontok létrehozására, maximum 660 000 EUR összegkeretig.
                           
                        
            
                  —
               
               
                  (közvetlen centralizált igazgatás által végrehajtott) közbeszerzés (3. pont):
                  
                              —
                           
                           
                              Ajánlati felhívás a Vetlex adatbázishoz való, tagállami adminisztrátorok általi hozzáféréshez nyújtandó hozzájárulásra: 150 000 EUR (3.1. pont).
                           
                        
                              —
                           
                           
                              Hozzájárulás az állat-egészségügyi tevékenységekhez kapcsolódó horizontális tájékoztatáshoz: 49 600 EUR (3.2. pont).
                           
                        
                              —
                           
                           
                              Rendezvények a megvalósítás alatt álló állatjóléti szakpolitikai intézkedések támogatására, valamint a meglévő kommunikációs eszközök karbantartása: 700 000 EUR (3.3. pont).
                           
                        
                              —
                           
                           
                              Kiadványok és információszolgáltatás az állat-egészségügyi kérdések és az állat-egészségügyi stratégia alapelveinek népszerűsítésére: 1 595 000 EUR (3.4. pont).
                           
                        
                              —
                           
                           
                              A 2013. évi felszámolási/felügyeleti programok előzetes külső értékelése: 100 000 EUR (3.5. pont).
                           
                        
            2.   Közös irányítás keretében végrehajtott tevékenységek
      
      Világkonferenciák az állatjólét, az antimikrobiális rezisztencia, az állat-egészségügyi hatósági szervek és a vadon élő élőlényeket érintő betegségek tárgyában; regionális konferencia a dél-afrikai állatjóléti helyzetről; továbbá regionális szemináriumok új OIE-küldöttek, valamint az európai állat-egészségügyi termékekkel, állatjóléttel és a vízi állatok egészségével foglalkozó kapcsolattartó pontok számára.
      JOGALAP
      A 2009/470/EK tanácsi határozat 23. cikke.
      Költségvetési tétel
      17 04 02 01
      A hozzájárulásokról egy 2012–2013-ra vonatkozó írásbeli hozzájárulási megállapodásban kell rendelkezni.
      VÉGREHAJTÓ SZERVEZET
      A Nemzetközi Állatjárványügyi Hivatal (OIE) az állategészségügy nemzetközi szintű javításáért felelős kormányközi szervezet. Az állategészségügyi státusz világméretű javítása és az uniós állatbetegségek kockázatának ennek megfelelő csökkentése érdekében fontos, hogy az állategészségügy és állatjólét uniós megközelítését az OIE valamennyi tagállama ossza, valamint hogy az EU aktívan támogassa az OIE által szervezett konferenciákat és képzési szemináriumokat, melyek célja, hogy az eseményen keresztül népszerűsítsék az Unió állat-egészségügyi és állatjóléti politikáját.
      A Bizottság és az OIE 2010. június 7-én hosszú távú keretszerződést írtak alá, meghatározva együttműködésük igazgatási és pénzügyi szabályait (lásd csatolva); ennek keretében a „nemzetközi szervezettel kötött, európai uniós hozzájárulási megállapodás” (a továbbiakban: standard hozzájárulási megállapodás) vonatkozik az OIE által kezelt és az Európai Unió által finanszírozott vagy társfinanszírozott globális, regionális vagy nemzeti programokra és fellépésekre.
      Korábban már sor került az OIE alapos és teljes körű értékelésére egy olyan „négypilléres értékelés” keretében, amely megállapította, hogy az OIE elszámolási, audit-, ellenőrzési és beszerzési eljárásaiban a nemzetközileg elfogadott szabványokkal egyenértékű garanciákat kínáló szabványokat alkalmaz.
      ELÉRENDŐ CÉLOK ÉS VÁRHATÓ EREDMÉNYEK
      A uniós állategészségügyi, állatjóléti és az állat-egészségügyhöz kapcsolódó népegészségügyi megközelítés megosztása az OIE valamennyi tagjával az Unió állat-egészségügyi és állatjóléti szakpolitikájának az OIE által szervezett konferenciák és képzési szemináriumok keretében történő népszerűsítése révén. Végül az állat-egészségügyi, állatjóléti és az állat-egészségügyhöz kapcsolódó népegészségügyi státusz javítása világszerte, és az Unióban fennálló kockázat csökkentése.
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSEI
      Az alábbi táblázat áttekintést nyújt az e pont keretében finanszírozandó különböző fellépésekről.
      VÉGREHAJTÁS
      Közös irányítás
      A HOZZÁJÁRULÁS MAXIMÁLIS ÖSSZEGE
      660 000 EUR
      
         Az OIE által 2012–2013-ban megrendezendő, a 2. pontban említett tevékenységek összefoglalója
      
      
                  Tevékenység
               
               
                  Helyszín
               
               
                  Maximális összeg (EUR-ban)
               
               
                  Tervezett időpont
                  (2012–2013)
               
            1.   Világkonferenciák
               
            
                  1.1.
               
               
                  3. OIE állatjóléti világkonferencia „Implementing the OIE Standards – Addressing Regional expectations” (Az OIE-szabványok alkalmazása – a regionális elvárások tükrében)
               
               
                  Kuala Lumpur (Malajzia)
               
               
                  100 000
               
               
                  2012. november 6–8.
               
            
                  1.2.
               
               
                  OIE világkonferencia az antimikrobiális kórokozók állatoknál történő körültekintő felhasználásáról – Nemzetközi szolidaritás az antimikrobiális rezisztencia elleni küzdelem terén
               
               
                  Párizs (Franciaország)
               
               
                  100 000
               
               
                  2013. március 13–15.
               
            
                  1.3.
               
               
                  Állat-egészségügyi hatósági szervek – Előkészület az állat-egészségügyi hatósági szervek közötti csereprogramokra
               
               
                  Még véglegesítésre vár
               
               
                  80 000
               
               
                  2013 második féléve
               
            2.   Regionális konferenciák és szemináriumok
               
            
                  2.1.
               
               
                  Regionális konferencia Észak- és Dél-Amerika számára a globális kereskedelmi és állatjóléti szabványokról („Global Trade and Animal Welfare Standards”; a 2009. évi brüsszeli konferencia folytatása)
               
               
                  Dél-amerikai országok
               
               
                  80 000
               
               
                  2013. október 14–16.
               
            
                  2.2.
               
               
                  Regionális szeminárium az új európai OIE-küldöttek számára
               
               
                  Valamely európai ország
               
               
                  60 000
               
               
                  2012. május 19.
               
            
                  2.3.
               
               
                  Regionális szeminárium az OIE állat-egészségügyi termékekkel foglalkozó európai kapcsolattartó pontjai számára
               
               
                  Valamely európai ország
               
               
                  80 000
               
               
                  2012 második féléve
               
            
                  2.4.
               
               
                  Regionális szeminárium az OIE állatjóléttel foglalkozó európai kapcsolattartó pontjai számára
               
               
                  Valamely európai ország
               
               
                  80 000
               
               
                  2013 első féléve
               
            
                  2.5.
               
               
                  Regionális szeminárium az OIE vízi állatok egészségével foglalkozó európai kapcsolattartó pontjai számára
               
               
                  Valamely európai ország
               
               
                  80 000
               
               
                  2013 első féléve
               
            3.   Közbeszerzés
      
      A 2012-ben közbeszerzési szerződésekre fenntartott teljes költségvetési keret összege 2 594 600 EUR.
      3.1.   A Vetlex hozzáférhetővé tétele a tagállami adminisztrátorok számára
      
      JOGALAP
      A 2009/470/EK tanácsi határozat 20. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy szolgáltatásnyújtási szerződés.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      A Vetlex az összes állat-egészségügyi jogszabály már működő, interaktív adatbázisa, amelyet egy külső vállalat működtet. Az adatbázist egy új jogszabály közzétételét követően 24 órán belül frissítik, és tartalmazza az érintett jogszabály egységes szerkezetbe foglalt változatait is.
      Az adatbázis az Európai Bizottság Bővítési Főigazgatósága és a működtető vállalat között kötött szerződés alapján eddig a tagjelölt országok, a potenciális tagjelölt országok és az európai szomszédságpolitikai kezdeményezésben érintett országok számára volt érhető. Az adatbázishoz a tagállamoknak nincs hozzáférésük.
      Az előirányzott hozzájárulás arra szolgál, hogy a Vetlex a tagállami adminisztrátorok számára is elérhető legyen.
      VÉGREHAJTÁS
      Közvetlen központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      2012 harmadik negyedéve
      AZ AJÁNLATI FELHÍVÁSOKRA TERVEZETT ÖSSZEG
      150 000 EUR
      EGYEDI SZERZŐDÉS (ADOTT ESETBEN)
      Nem alkalmazható
      3.2.   Horizontális hozzájárulás az állat-egészségügyi tevékenységekhez kapcsolódó kommunikációhoz
      
      JOGALAP
      A 2009/470/EK tanácsi határozat 20. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Több keretszerződésen alapuló, különböző egyedi szerződés.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Horizontális hozzájárulás az állat-egészségügyi tevékenységekhez kapcsolódó kommunikációhoz.
      VÉGREHAJTÁS
      Közvetlen központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Az egész 2012. évben.
      AZ AJÁNLATI FELHÍVÁSOKRA TERVEZETT ÖSSZEG
      49 600 EUR
      EGYEDI SZERZŐDÉS (ADOTT ESETBEN)
      Az Egészség- és Fogyasztóügyi Főigazgatóság több keretszerződése.
      3.3.   Rendezvények a megvalósítás alatt álló állatjóléti szakpolitikai intézkedések támogatására, valamint a meglévő kommunikációs eszközök karbantartása
      
      JOGALAP
      A 2009/470/EK tanácsi határozat 20. és 23. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Hat szolgáltatásnyújtási szerződés egy keretszerződés és egy nyílt ajánlati felhívás útján.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      
                  a)
               
               
                  Legfeljebb három munkaértekezlet szervezése vagy társszervezése állatorvosok részére az uniós állatjóléti szabványok EU-n belüli jobb végrehajtásának előmozdítására és az Unión kívüli kölcsönös egyetértés elősegítésére: 150 000 EUR.
               
            
                  b)
               
               
                  Rendezvények a „Farmland” állatjóléti weboldal és pedagógiai eszköztár helyi/regionális szintű megismertetésére: 100 000 EUR.
               
            
                  c)
               
               
                  Állatjóléttel kapcsolatos kiadványok (állatjóléti tárgyú hírlevelek, brosúrák, kiadványok/rendezvényekre kiadott anyagok stb.) készítése: 50 000 EUR.
               
            
                  d)
               
               
                  Tanulmány az állatok elkábításával kapcsolatos megfelelő fogyasztói tájékoztatás lehetőségéről: 200 000 EUR.
               
            
                  e)
               
               
                  Tájékoztatási tevékenységek haszonállatok témakörben: 50 000 EUR.
               
            
                  f)
               
               
                  Tanulmány az állatjóléttel kapcsolatos oktatásról és tájékoztatási tevékenységekről: ez a tanulmány az állatok védelmére és az állatjólétre vonatkozó európai uniós stratégiáról (2012–2015) szóló közleményhez (COM (2012) 6 végleges) kapcsolódik, célja pedig a nyilvánosság és a fogyasztók számára biztosított oktatásra és tájékoztatási tevékenységekre való igény felmérése és az ezekhez kapcsolódó esetleges intézkedések meghatározása: 150 000 EUR.
               
            VÉGREHAJTÁS
      Közvetlen központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      2012 második negyedévétől 2012 harmadik negyedévéig.
      AZ AJÁNLATI FELHÍVÁSOKRA TERVEZETT ÖSSZEG
      700 000 EUR
      EGYEDI SZERZŐDÉS (ADOTT ESETBEN)
      Legfeljebb öt egyedi szolgáltatásnyújtási szerződés megkötése a SANCO/2009/A1/005 keretszerződés 1. és 2. tétele alapján.
      Egy egyedi szolgáltatásnyújtási szerződés megkötése a SANCO/2009/B1/010 keretszerződés alapján.
      Az f) pontban említett tanulmány egy nyílt ajánlati felhívást követően indul.
      3.4.   Az állat-egészségügyi kérdések és az állat-egészségügyi stratégia alapelveinek népszerűsítésére szolgáló kiadványok és információk terjesztése
      
      JOGALAP
      A 2009/470/EK tanácsi határozat 20. cikke.
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Legalább tíz egyedi szolgáltatásnyújtási szerződés megkötése keretszerződés útján.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      
                  a)
               
               
                  Egy nagyszabású konferencia szervezése az Európai Bizottság és az állat-egészségügyi szakma munkájának megismertetése érdekében az „Állategészségügy gazdasági aspektusai” témában (100 000 EUR), valamint egy hallgatói szemináriumé (75 000 EUR).
               
            
                  b)
               
               
                  Az Európai Bizottság állategészségügy, állatjólét és élelmiszer-biztonság terén betöltött szerepének átláthatóbbá tétele három nagyszabású vásár (525 000 EUR), két kisebb vásár (250 000 EUR) és a vásárok technikai támogatása (200 000 EUR) révén: Roskilde Dyrskue, 2012. június 8–10; Salone del Gusto, 2012. október 25–29.; Good Food Show, 2012. november 28– december 2.; Nemzetközi Zöld Hét (Internationale Grüne Woche), 2013. január 18–27.; Nemzetközi mezőgazdasági vásár (Salon International de l'Agriculture), 2013. február 23.–március 3. Az említett vásárokon való részvétel útján megközelítőleg 2 millió embert lehet megszólítani, és megismertetni velük, hogy az uniós szakpolitika milyen többletértéket jelent hétköznapi életükben és milyen pozitív hatása lehet rá.
               
            
                  c)
               
               
                  Az Euronews partnerség keretében kialakított modern, uniós állat-egészségügyi szabályozás kerete által nyújtott előnyök kiemelése (270 000 EUR). Az előirányzott összeg egy 90 mp-es tájékoztató videofilm elkészítésére és annak az Euronewson történő terjesztésére szolgál, amelynek tárgya ezen jogszabályok fontossága az élelmiszerlánc biztonsága, forrásaink fenntarthatósága, valamint a legfontosabb európai gazdasági ágazatnak, a mezőgazdaságnak a növekedése szempontjából.
               
            
                  d)
               
               
                  Állat-egészségügyi témájú kiadványok és népszerűsítő anyagok megjelentetése, valamint a honlap frissítése (175 000 EUR). E kiadványok és népszerűsítő anyagok célja az lenne, hogy megerősítsék az állategészségügy – annak élelmiszer-biztonsághoz, emberi egészséghez és gazdasághoz való kapcsolata miatti – hasznát hangsúlyozó üzenetünket a polgárok számára, valamint támogassák az olyan tevékenységeket, melyek segítik ezen üzenet helyi szintű terjesztését.
               
            VÉGREHAJTÁS
      Közvetlen központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Az egész 2012. év folyamán.
      AZ AJÁNLATI FELHÍVÁSOKRA TERVEZETT ÖSSZEG
      1 595 000 EUR
      EGYEDI SZERZŐDÉS (ADOTT ESETBEN)
      Megközelítőleg tíz (+/–) egyedi szolgáltatásnyújtási szerződés megkötése a SANCO/2009/A1/005 keretszerződés alapján.
      3.5.   A 2013. évi felszámolási/felügyeleti programok előzetes külső értékelése
      
      JOGALAP
      A 2009/470/EK tanácsi határozat 27. cikke
      KÖLTSÉGVETÉSI TÉTEL
      17 04 02 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Legalább húsz egyedi szolgáltatásnyújtási szerződés megkötése.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      A 2009/470/EK tanácsi határozat 27. cikke értelmében a Bizottság megvizsgálja a 2013. évre beadott programokat. Tizenegy betegségre lehet programokat beadni. A programokat a tervek szerint betegségenként két-két külső technikai asszisztens előzetesen értékeli.
      VÉGREHAJTÁS
      Közvetlen központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      2012. május–július
      AZ AJÁNLATI FELHÍVÁSOKRA TERVEZETT ÖSSZEG
      100 000 EUR
      EGYEDI SZERZŐDÉS (ADOTT ESETBEN)
      Húsz egyedi szolgáltatásnyújtási szerződés megkötése
   
   
      II. MELLÉKLET
      
         A 2012. évi munkaprogram – 882/2004/EK rendelet
      
      1.   Bevezetés
      
      Ez a program három végrehajtási intézkedést foglal magában a 2012. évre. A 882/2004/EK rendelet uniós pénzügyi támogatásról szóló 66. cikke (1) bekezdésének c) pontja alapján a rendelet alkalmazásának biztosításához szükséges egyéb intézkedések, a költségvetés elosztása és a fő tevékenységek a következők:
      Közbeszerzések esetében:
      
                  —
               
               
                  Tanulmány az élelmiszerekkel érintkezésbe kerülő anyagokra vonatkozó lehetséges rendelkezések hatásvizsgálata céljából a végrehajthatóság javítása érdekében: 125 000 EUR (2.1. pont).
               
            
                  —
               
               
                  Hozzájárulás az élelmiszer- és takarmány-ellenőrzéssel kapcsolatos horizontális tájékoztatáshoz: 52 650 EUR (2.2. pont).
               
            
                  —
               
               
                  Megvalósíthatósági tanulmány a gyártástól a fogyasztásig előforduló kockázatok azonosítása, mennyiségi meghatározása és kockázatértékelése tárgyában: 100 000 EUR (2.3. pont).
               
            2.   Közbeszerzés
      
      A közbeszerzési szerződésekre fenntartott teljes költségvetési keret összege 2012-ben: 277 650 EUR.
      2.1   Tanulmány az élelmiszerekkel érintkezésbe kerülő anyagokkal kapcsolatos esetleges rendelkezések hatásvizsgálatára a végrehajthatóság javítása érdekében
      
      JOGALAP
      A 882/2004/EK tanácsi rendelet 66. cikke (1) bekezdésének c) pontja.
      KÖLTSÉGVETÉSI TÉTEL
      17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy szerződés.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Tanulmány az élelmiszerekkel érintkezésbe kerülő anyagokkal kapcsolatos esetleges rendelkezések hatásvizsgálatára a meglévő általános biztonsági követelmények végrehajthatóságának javítása érdekében.
      VÉGREHAJTÁS
      Közvetlen központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Felhívás a feladatkörök leírását is tartalmazó ajánlati felhívások megtételére 2012 szeptemberéig; a szerződés aláírása 2012 novemberében.
      AZ AJÁNLATI FELHÍVÁSOKRA TERVEZETT ÖSSZEG
      125 000 EUR
      EGYEDI SZERZŐDÉS
      Szolgáltatásnyújtási keretszerződés: értékelés, hatásvizsgálat és kapcsolódó szolgáltatások (SANCO/2008/01/055).
      2.2   Horizontális hozzájárulás az élelmiszer- és takarmány-ellenőrzéssel kapcsolatos tájékoztatáshoz, nevezetesen a weboldalak vonatkozó részeinek aktualizálásához, valamint audiovizuális és nyomtatott anyagok tervezéséhez és elkészítéséhez
      
      JOGALAP
      A 882/2004/EK rendelet 66. cikke (1) bekezdésének c) pontja.
      KÖLTSÉGVETÉSI TÉTEL
      17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Több keretszerződésen alapuló, különböző szolgáltatásnyújtási szerződés.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Horizontális hozzájárulás az élelmiszer- és takarmány-ellenőrzéssel kapcsolatos tájékoztatáshoz, nevezetesen a weboldalak vonatkozó részeinek aktualizálásához, valamint audiovizuális és nyomtatott anyagok tervezéséhez és elkészítéséhez.
      VÉGREHAJTÁS
      Közvetlen központi végrehajtás
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      Az egész 2012. év folyamán.
      AZ AJÁNLATI FELHÍVÁSOKRA TERVEZETT ÖSSZEG
      52 650 EUR
      EGYEDI SZERZŐDÉS
      Több keretszerződés.
      2.3   Megvalósíthatósági tanulmány a gyártástól a fogyasztásig előforduló kockázatok azonosítása, mennyiségi meghatározása és kockázatértékelése tárgyában
      
      JOGALAP
      A 882/2004/EK rendelet 66. cikke (1) bekezdésének c) pontja.
      KÖLTSÉGVETÉSI TÉTEL
      17 04 07 01
      A TERVEZETT SZERZŐDÉSEK IRÁNYSZÁMA ÉS TÍPUSA
      Egy szerződés.
      A TERVEZETT SZERZŐDÉSEK TÁRGYA (AMENNYIBEN MEGADHATÓ)
      Tanulmány a gyártástól a fogyasztásig előforduló kockázatok azonosításáról és osztályozásáról, különösen a gazdasági és piaci kockázatok, a környezeti kockázatok, valamint az egészségügyi és állatjóléti kockázatok tekintetében; lehetséges forgatókönyvek kidolgozása és értékelése a jövőbeli kihívásokkal kapcsolatban; szakpolitikai válaszok meghatározása.
      A KÖZBESZERZÉSI ELJÁRÁS MEGINDÍTÁSÁNAK TERVEZETT IDŐKERETE
      2012 harmadik negyedéve során.
      AZ AJÁNLATI FELHÍVÁSOKRA TERVEZETT ÖSSZEG
      100 000 EUR
      EGYEDI SZERZŐDÉS
      Egy egyedi szolgáltatásnyújtási szerződés megkötése a SANCO/2009/A1/005 keretszerződés 2. tétele alapján.
   
   
      III. MELLÉKLET
      
         Az összehangolt európai állatjóléti hálózatra irányuló kísérleti projekt
      
      
         Bevezetés
      
      Ez a kísérleti projekt egy végrehajtási intézkedést tartalmaz 2012-re.
      A kísérleti projektben meghatározott célkitűzések alapján a pénzügyi támogatás tárgya egy összehangolt európai állatjóléti hálózat létrehozása és működtetése (közvetlen központi igazgatás általi végrehajtás útján), összege pedig: 1 000 000 EUR.
      
         Támogatás egy összehangolt európai állatjóléti hálózat létrehozásához és működtetéséhez
      
      JOGALAP
      
         Kísérleti projekt az 1605/2002/EK, Euratom rendelet 49. cikke (6) bekezdése a) pontjának értelmében.
      
      KÖLTSÉGVETÉSI TÉTEL
      17 04 01 02
      AZ ÉV PRIORITÁSAI, A MEGVALÓSÍTANDÓ CÉLKITŰZÉSEK ÉS A VÁRHATÓ EREDMÉNYEK
      Ez az intézkedés egy európai, összehangolt állatjóléti hálózat felállítására irányul a 2006–2010-es időszakra szóló állatjóléti cselekvési terv értékeléséről és elemzéséről szóló európai parlamenti állásfoglalásnak (PE 430.922 v02-00, A7-0053/2010) megfelelően. A hálózatnak az állatjólléti címkézésre, valamint az állatok védelmével és az állatjólléttel foglalkozó referenciaközpontok európai hálózatának létrehozására irányuló lehetőségekről szóló, 2009. október 28-i bizottsági közleményben (COM(2009)0584) megfogalmazott feladatokat kell ellátnia.
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSEI
      1. célkitűzés– Egy, az állatjóléttel foglakozó tudományos, műszaki és oktatási (szakképzési) forrással rendelkező hálózat létrehozása, amely független az egyedi érdekektől, és tükrözi az Unió földrajzi és kulturális sokszínűségét.
      2. célkitűzés– A meglévő adatok összegyűjtése és elemzése konkrét uniós jogszabályi példák és tudományosan felállított módszerek alapján annak megállapítására, hogy hol tart jelenleg a jogszabály végrehajtása az EU különböző régióiban, vonatkoztatási pontként a tervezett intézkedések hatékonyságának felméréséhez.
      3. célkitűzés– Az illetékes hatóságok és az érdekelt felek felé történő ismerettovábbításra irányuló stratégiák meghatározása és végrehajtása – konkrét uniós jogszabályok példája alapján – a jogszabály végrehajtásának javítása érdekében.
      4. célkitűzés– A kísérleti projekt keretében megvalósított különböző tudásalapú stratégiák hatásának felügyelete, elemzése és a hatással kapcsolatos jelentéstétel, valamint ajánlások megfogalmazása annak kapcsán, hogy az állatjóléti referenciaközpontok hálózata megvalósítható-e, és ha igen, az Unió milyen feltételek mellett tudná támogatni.
      VÉGREHAJTÁS
      A végrehajtás formája: közvetlen központi igazgatás.
      AZ AJÁNLATTÉTELI FELHÍVÁS(OK)/KÖZVETLEN ODAÍTÉLÉS ÜTEMTERVE ÉS ELŐRELÁTHATÓ ÖSSZEGE
      2012. második negyedévében közzé kell tenni egy 1 000 000 EUR keretösszegű ajánlattételi felhívást.
      A kísérleti projektet a támogatási megállapodás aláírásának határidejétől számított 12 hónapon belül kell végrehajtani.
      MAXIMÁLIS TÁRSFINANSZÍROZÁSI ARÁNY
      Az egyes intézkedések támogatható költségeinek maximális társfinanszírozási összege attól függ, hogy a támogatott melyik tagállamban rendelkezik lakhatósággal:
      
                  —
               
               
                  Azon támogatottak számára, akik olyan tagállamban rendelkeznek lakhatósággal, ahol az egy főre jutó GDP PPS-ben az EU 2010. évi, egy főre jutó GDP-jének legfeljebb 50 %-a, a maximális társfinanszírozási arány 85 % (Bulgária, Románia).
               
            
                  —
               
               
                  Azon támogatottak számára, akik olyan tagállamban rendelkeznek lakhatósággal, ahol az egy főre jutó GDP PPS-ben az EU 2010. évi GDP-jének több, mint 50 %-a, de kevesebb, mint 100 %-a, a maximális társfinanszírozási arány 75 % (Cseh Köztársaság, Észtország, Görögország, Ciprus, Magyarország, Málta, Lengyelország, Portugália, Szlovénia és Szlovákia).
               
            A többi uniós támogatott esetében a maximális társfinanszírozási arány 50 %.
      ALAPVETŐ KIVÁLASZTÁSI ÉS ODAÍTÉLÉSI SZEMPONTOK
      
         Alapvető kiválasztási kritériumok:
      
      A kérelmezőknek biztos és elégséges támogatási forrással kell rendelkezniük ahhoz, hogy végezni tudják tevékenységüket a támogatott projekt futamideje alatt, valamint hogy részt tudjanak venni a projekt finanszírozásában.
      A kérelmezőknek rendelkezniük kell továbbá a tervezett tevékenység végrehajtásához szükséges szakmai kompetenciákkal és képesítésekkel. Bizonyítaniuk kell az érintett területeken, különösen az állatjóléttel kapcsolatos alkalmazott kutatás, illetve szakképzés terén szerzett tudásukat és tapasztalatukat.
      
         Alapvető odaítélési kritériumok:
      
      
                  —
               
               
                  A megközelítés megalapozottsága (15 %)
               
            
                  —
               
               
                  A munka szervezése és az érdekeltek bevonása (25 %)
               
            
                  —
               
               
                  A projekt európai szintű jelentősége és multiplikátor hatása (30 %)
               
            
                  —
               
               
                  A projekt eredményessége és költséghatékonysága (30 %)
               
            A JOGI MEGÁLLAPODÁS FORMÁJA
      Írásbeli megállapodás